rejauldu/bengali-wikipedia huggingface dataset:
ডান|100px অ্যাভোকাডো কেক এক প্রকারের কেক যা অন্যান্য সাধারণ কেকের উপাদানের সাথে প্রাথমিক উপাদান হিসেবে অ্যাভোকাডো ব্যবহার করে প্রস্তুত করা হয়। অ্যাভোকাডোগুলি উপরে ছড়ানো থাকে এবং কেকের বেটার, কেক টপিং এবং কেকের উপরে একক উপাদান হিসেবে ব্যবহৃত হতে পারে। কেকের বিভিন্নতার মধ্যে রয়েছে কাঁচা অ্যাভোকাডো কেক, অ্যাভোকাডো ব্রাউনি এবং অ্যাভোকাডো চিজকেক। অ্যাভোকাডো কেকের কাঁচা, অনাবৃত সংস্করণগুলিতে ভিটামিন ই এবং প্রয়োজনীয় ফ্যাটি অ্যাসিড বেশি থাকতে পারে যা অ্যাভোকাডো থেকে প্রাপ্ত। অ্যাভোকাডোর তৈরি কেক টপিংয়ে অ্যাভোকাডো ফুল এবং অ্যাভোকাডো ক্রেজি অন্তর্ভুক্ত। অন্যান্য সাধারণ কেকের উপাদানের পাশাপাশি অ্যাভোকাডো কেকের মূল উপাদান হল অ্যাভোকাডো। বিভিন্ন ধরনের অ্যাভোকাডো ব্যবহার করা যেতে পারে। অ্যাভোকাডো কেক একটি সূক্ষ্ম অ্যাভোকাডো গন্ধযুক্ত খাবারের মধ্যে উজ্জীবিত থাকতে পারে। (বাকি অংশ পড়ুন...)
... ২০০৪ সালের সাধারণ নির্বাচনে ভারত সম্পূর্ণরূপে ইভিএমভিত্তিক ভোটদান ব্যবস্থা গ্রহণ করে, যা বিশ্বের বৃহত্তম ইলেকট্রনিক ভোটিং নির্বাচন হিসাবে ইতিহাস গড়ে? ... ১৯৫৫ সালের নির্বাচনে বিজয়ী পাকিস্তান গণপরিষদ প্রার্থীদের মধ্যে করাচি মিউনিসিপ্যাল কমিটি কর্তৃক কেন্দ্রীয় রাজধানী অঞ্চলের সদস্য নির্বাচিত হলেও বাকিরা প্রাদেশিক সদস্যদের ভোটে এসেছিলেন? ...বাংলাদেশী গায়িকা অবন্তী সিঁথি প্লাস্টিকের কাপ, ফয়েল পেপার এবং ধাতব মুদ্রা বাদ্যযন্ত্র হিসেবে ব্যবহার করেছেন? ... ১৯৪৯ সালে টাঙ্গাইল উপনির্বাচনের এক প্রার্থীকে ভোট দিতে তার স্ত্রী মানা করেছিল?  ... ২০০২ সালে রাজ  বলিউডের ইতিহাসের প্রথম ভৌতিক সিনেমা হিসেবে ফিল্মফেয়ার শ্রেষ্ঠ চলচ্চিত্র বিভাগে মনোনীত হওয়ার গৌরব অর্জন করেছিল?
মিজানুর রহমান খান দিপু (৮ নভেম্বর, ১৯৬৪ - ২১ ডিসেম্বর ২০১৩) ছিলেন বাংলাদেশী একজন রাজনীতিবিদ ও আইনজীবী। তিনি ঢাকা-৬ আসনের সংসদ সদস্য ছিলেন।   প্রাথমিক জীবন  দীপু ১৯৬৪ সালের ৮ নভেম্বর কুলুটোলার তনুগঞ্জ লেনে জন্মগ্রহণ করেন। তারা পিতা নজরুল ইসলাম খান ও মাতা হাসনা ইসলাম।   কর্মজীবন  দিপু মূলত শিপিং ব্যবসায়ী ছিলেন, তবে ক্রীড়া সংগঠক হিসেবেও পরিচিত ছিলেন। ফরাশগঞ্জ ও শেখ রাসেল ফুটবল স্ট্যান্ডিং কমিটির সদস্য ছিলেন তিনি। যুব ও ক্রীড়া মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।   রাজনৈতিক জীবন  মিজানুর রহমান খান দিপু ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ঢাকা-৬ আসনের সংসদ সদস্য নির্বাচিত হন।   মৃত্যু  ২১ ডিসেম্বর ২০১৩ সালে রাতের দিকে হঠাৎ তিনি অসুস্থ হয়ে পড়েন। তৎক্ষণাৎ তাকে অ্যাপোলো হাসপাতালে নেয়া হয়। সেখানে রাত ৩টার দিকে তার মৃত্যু হয়।  তথ্যসূত্র  বিষয়শ্রেণী:১৯৬৪-এ জন্ম বিষয়শ্রেণী:২০১৩-এ মৃত্যু বিষয়শ্রেণী:ঢাকা জেলার রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ
ইতিহাস   ঘটনাবলী  ১৬১০ইং: গ্যালিলিও গ্যালিলি প্রথম তার দ্বার আবিস্কৃত চারটি চাঁদকে পর্যাবেক্ষন করেন। ১৭৮২ইং: আমেরিকার প্রথম কেন্দ্রীয় ব্যাংক ব্যাংক অব নর্থ আমেরিকা চালু। ১৭৮৫ইং: ফ্রান্সের জন ব্যাল্ন্চার্ড ও আমেরিকার জন জেফার ইংল্যান্ডের ডোভার থেকে ফ্যান্সের ক্যালাস পর্যন্ত গ্যাস বেলুনে উড়ে যান। ১৭৯৭ইং: বর্তমান ইতালীর পতাকা প্রথম ব্যবহার করা হয়। ১৯২৭ইং: প্রথম ট্রান্সআটলান্টিক টেলিফোন সার্ভিস প্রতিষ্ঠিত। নিউ ইয়র্ক থেকে লন্ডন সংযোগের মাধ্যমে এটার কাজ শুরু হয়। ১৯৪০ইং: শীতকালীন যুদ্ধ: ফিনিস নবম ডিভিসন ফিনল্যান্ড আক্রমনকারী সোভিয়েত বাহিনীকে সম্পূর্ণ রূপে ধ্বংস করে দেয়। ১৯৪৫ইং: তৎকালীন জেনারেল ফিল্ড মার্শাল র্বানাড মন্টেগোমারী সংবাদ সম্মেলনে ব্যাটল অব বুলাগ জয়ের মূল কৃতিত্ব দাবী করেন। ১৯৫২ইং: আমেরিকান প্রেসিডেন্ট হ্যারী ট্রুমেন হাইড্রোজেন বোমা তৈরির কথা জানান। ১৯৫৯ইং: আমেরিকা কিউবার ফিদেল ক্যাস্ত্রের নতুন সরকারকে স্বীকৃতি দেয়। ১৯৮৪ইং: ব্রুনাই আসিয়ানের ৬তম সদস্যপদ গ্রহণ করে। ১৯৮৯ইং: জাপানি সম্রাট হিরোহিতোর মৃত্যুর পর আকিহিতো জাপানের নতুন সম্রাট নির্বাচিত হন। ১৯৯৩ইং: বসনিয়া যুদ্ধ: বসনিয়ার সেনাবাহিনী ক্রাভিকের স্রেব্রেনিচা গ্রামে আৎসিক অভিযান পরিচালনা করে।   জন্ম   ১৮০০ইং - মিলার্ড ফিল্‌মোর, মার্কিন যুক্তরাষ্ট্রের ত্রয়োদশ রাষ্ট্রপতি। ১৯৭৯ইং: বলিউডের অভিনেত্রী বিপাসা বসু। ১৯৯১ইং: বেলজিয়াম ফুটবল তারকা এডেন হ্যার্জাড   মৃত্যু   ১৯৪৩ইং - নিকোলা টেসলা, বিখ্যাত সার্বিয় - মার্কিন আবিষ্কারক, পদার্থবিজ্ঞানী, প্রকৌশলী।  ১৯৯৮ইং - রিচার্ড হ্যামিং, মার্কিন গণিতবিদ ও কম্পিউটার বিজ্ঞানী।   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:পৌষ
পন্তনগর বিমানবন্দর (আইএটিএ: পি জি এইচ, আইসিএও: ভিআইপিটি) ভারতীয় রাজ্য  উত্তরাখণ্ডের উধম সিং নগর জেলার পন্তনগরে অবস্থিত একটি অন্তর্দেশীয় বিমানবন্দর। এটি ভারতের ভারতীয় বিমানবন্দর কর্তৃপক্ষ দ্বারা পরিচালিত হয়। বিমানবন্দরটি ব্যবহার করে দিল্লি থেকে উত্তরাখণ্ড রাজ্যের মধ্যে সবচেয়ে বেশি পর্যটক পরিবাহিত হয়। এটি দেরাদুন বিমানবন্দর]]য়ের পর উত্তরাখণ্ড রাজ্যের দ্বিতীয় ব্যস্ত বিমানবন্দর। এটি কুমায়া পাহাড়ের নিনিতাল (৬৫ কিমি), ভীমতাল (৫০ কিমি), রানিখেত ১১০ কিলোমিটার) এবং আলমোড়া (১২০ কিলোমিটার)  ইত্যাদি পর্যটন স্থলগুলির এবং জিম কর্বেট জাতীয় উদ্যান (১২০ কিলোমিটার) -এর  নিকটতম বিমানবন্দর।   অবস্থান পন্তনগর বিমানবন্দরটি উত্তর ভারতয়ের উত্তরখণ্ড রাজ্যের পন্তনগর এলাকাতে অবস্থিত। এটি সমুদ্র সমতল থেকে ২৩৩ মিটার বা ৭৬৪ ফুট উচুতে অবস্থিত। বিমানবন্দরটি অবস্থান করছে ২৯.০১ ডিগ্রি উত্তর অক্ষাংশ থেকে ৭৯.২৮ ডিগ্রি পূর্ব দ্রাঘিমার মধ্যে। বিমানবন্দরটি রাজ্যের দক্ষিণ-পূর্ব অংশে উত্তরখণ্ড- উত্তরপ্রদেশ রাজ্যের সীমান্ত এলাকাতে অবস্থিত।  ইতিহাস বিমানবন্দরটি ২০০৯ সাল পর্যন্ত শুধু মাত্র ছোট বিমানের পরিচালনা করতে সক্ষম হয়েছিল। এর পর বিমানবন্দরের রানওয়ের দৈর্ঘ্য ৪৫০০ ফুট বৃদ্ধি করা হয় প্রায় ₹৭৫ কোটি টাকা ব্যয়ে বড় টাবারপোপ্রো বিমানের পরিচালনা কররা জন্য।   দিল্লির ইন্দিরা গান্ধী আন্তর্জাতিক বিমানবন্দর ও পন্তনগর বিমানবন্দরের মধ্যে প্রতিদিনের নির্ধারিত উড়ান পরিচালনা করার জন্য ২০০৫ এবং ২০০৮ সালের মধ্যে জাগসন এয়ারলাইন্সেকে কিছু আর্থিক ছাড় দেওয়া হয় উত্তরাখণ্ড সরকার- এর পক্ষ থেকে।  ২০০৮ সালে বিমানবন্দরের রানওয়ের দৈর্ঘ্য বৃদ্ধির সাথে সাথে বার্ষিক ভর্তুকি পুনর্নবীকরণ করা হয় নি। উত্তরাখণ্ড সরকার দিল্লি-পন্তনগর রুটে উড়ান পরিচালনা করতে ডেকান এভিয়েশনকে আমন্ত্রণ জানায়।  কিংফিশার এয়ারলাইন্স, যা ডেকান এভিয়েশন অধিগ্রহণ করে নেয়। ওর পর  পন্তনগর থেকে মৌসুমি ফ্লাইট (চার্টার ফ্লাইট) চালায়, কিন্তু কারণ খারাপ আবহাওয়া সারা বছর ধরে বিমানবন্দরটি থেকে উড়ান পরিচালনা করতে দেয়নি।  কিংফিশার এয়ারলাইন্সের উড়ান পরিষেবা বন্ধ হওয়ার পরও বিমানবন্দর থেকে বাণিজ্যিক উড়ান পরিষেবা  কিছু দিন ছিল।  এখন পন্তনগর বিমানবন্দর থেকে দিল্লির ইন্দিরা গান্ধী আন্তর্জাতিক বিমানবন্দর রুটে ১ অক্টোবর ২০১৪ সাল থেকে দৈনিক অ্যালায়েন্স এয়ার বিমানসংস্থার উড়ান রয়েছে।   আগস্ট ২০১৫ সালে, বিমানবন্দর উপদেষ্টা কমিটি বলেছিলেন যে বিমানবন্দর কার্গো হাব তৈরি করা হবে এবং রানওয়েটির দৈর্ঘ্য তার বর্তমান দৈর্ঘ্যের ১,৩৭২ মিটার থেকে ১,৮৬৫ মিটার পর্যন্ত বাড়ানো হবে। Pantnagar airport to be developed as cargo hub  অবকাঠাম  বিমান সংস্থা এবং গন্তব্যস্থল  তথ্যসূত্র    বহিঃসংযোগ   বিষয়শ্রেণী:উত্তরাখণ্ডের বিমানবন্দর বিষয়শ্রেণী:পন্তনগর
তুই রাজাকার একটি স্লোগান। এটি বাংলাদেশের স্বাধীনতা যুদ্ধে পাকিস্তান সেনাবাহিনীকে সহায়তা ও সমর্থনকারী বাংলাদেশী বিশ্বাসঘাতকদের বোঝাতে শ্লেষাত্মক প্রতিক্রিয়া ও অভিব্যক্তি হিসেবে ব্যবহার করা হয়। সর্বপ্রথম ১৯৮৮ সালে হুমায়ূন আহমেদ রচিত বাংলাদেশ টেলিভিশনের নাটক বহুব্রীহিতে প্রথম প্রচার করা হয়, যা ছিল ১৯৭৫ সালের পর বাংলাদেশের গণমাধ্যমে প্রথম বার রাজাকার শব্দের ব্যবহার। নাটকে প্রচারের পর এটি নিয়ে মুদ্রণ মাধ্যমে সংবাদ নিবন্ধ, কার্টুন আসে। এটি বাংলাদেশের বিভিন্ন মানবতা বিরোধি অপরাধের বিরুদ্ধে গণ আন্দোলনে বহুল ব্যবহৃত স্লোগান।   উৎপত্তি  রাজাকার শব্দটি বাংলাদেশে নিন্দনীয় অর্থে ব্যবহৃত হয়ে থাকে যার অর্থ "বিশ্বাসঘাতক"। এই স্লোগানটি সর্বপ্রথম ব্যবহার করা হয় হুমায়ূন আহমেদ লিখিত ১৯৮৮ সালের বহুব্রীহি টেলিভিশন ধারাবাহিকে। ধারাবাহিকটির একটি দৃশ্যে প্রথমবারের মতো একটি পাখি স্লোগানটি উচ্চারণ করে। ধারাবাহিকটির ২৪ তম পর্বে, সোবহানের বাড়িতে আশ্রয় নেওয়া ইমদাদ মুক্তিযুদ্ধে শহীদ হওয়া ব্যক্তিদের নিয়ে ঠাট্টা করায় সোবহানের শ্যালক টেপ রেকর্ডারের সাহায্যে তিনটি টিয়াকে "তুই রাজাকার" শব্দটি শেখানোর চেষ্টা করেন। তিনটি পাখির মধ্যে দুটি মারা যায়, কিন্তু শেষ টিয়াটি কথাটি বলতে শেখে। হুসেইন মুহম্মদ এরশাদের শাসনামলে ধারাবাহিক নাটকটি প্রচারিত হয় যখন রাজাকারদের বিরুদ্ধে কেউ কথা বলতে পারতো না। বাংলাদেশের প্রকৃত স্বাধীনতার ইতিহাস সংক্রান্ত বিষয় সরকারী গণমাধ্যমে প্রচার হতো না। সেন্সরশিপ এড়াতে টিয়া পাখিকে দিয়ে 'রাজাকার' উচ্চারণ করানো হয়েছিল।   ব্যবহার  নাটক প্রচারের আগ পর্যন্ত ১৯৭৫ সালের পর বাংলাদেশের টেলিভিশন ও রেডিওতে 'রাজাকার' শব্দটি কোন অনুষ্ঠানে ব্যবহার হয়নি। নাটকে 'তুই রাজাকার' স্লোগানের মাধ্যমে দীর্ঘ বিরতির পর 'রাজাকার' শব্দের প্রচার ঘটে। স্লোগানটি জনপ্রিয় হওয়ার পর রাজাকারদের প্রতি মানুষের ঘৃণা বেড়ে যায়। ১৯৯১ সালের ডিসেম্বরে আজকের কাগজ পত্রিকায় "তুই রাজাকার" শিরোনামে একটি নিবন্ধ প্রকাশিত হয়। নিবন্ধে সংক্ষেপে একাত্তরে রাজাকারদের দ্বারা সংঘটিত যুদ্ধাপরাধের বর্ণনা দেওয়া হয়। নিবন্ধটিতে শিশির ভট্টাচার্যের আঁকা একটি কার্টুনও ছিলো। মানবতাবিরোধী অপরাধের শাস্তি হিসেবে ১৯৭১ সালের যুদ্ধে রাজাকার হিসেবে কাজ করা আব্দুল কাদের মোল্লার যাবজ্জীবন কারাদণ্ডের প্রতিবাদে ২০১৩-এর শাহবাগ আন্দোলনে আবারও এই স্লোগানটি ব্যবহার করা হয়।   তাৎপর্য  দ্য ডেইলি স্টারের পার্থ প্রতিম ভট্টাচার্য এই স্লোগান সম্পর্কে বলেন, "...এই টিয়া পাখিকে সেন্সরশিপের বেড়াজালে আবদ্ধ জাতির রুদ্ধ কণ্ঠের প্রতীক হিসেবে দেখানো হয়েছিল এবং প্রশিক্ষিত পাখিটি সুযোগ বুঝে 'তুই রাজাকার' বলে উঠতো। এর মাধ্যমে বলা যায় না এমন একটি কথাও তখন সুকৌশলে সবার সামনে চলে এসেছিল।" সেলিনা হোসেনের মতে টেলিভিশন ধারাবাহিকটির মাধ্যমে হুমায়ূন আহমেদ দেশের মানুষদের যুদ্ধাপরাধীদের বিরুদ্ধে ঐক্যবদ্ধ হতে সাহায্য করেছেন।   তথ্যসূত্র   বিষয়শ্রেণী:টেলিভিশনের উদ্ধৃতি বিষয়শ্রেণী:বাংলা শব্দ ও বাক্যাংশ বিষয়শ্রেণী:বাংলাদেশের স্বাধীনতা যুদ্ধের ফলাফল বিষয়শ্রেণী:হুমায়ূন আহমেদের সৃষ্টিকর্ম বিষয়শ্রেণী:বাংলাদেশের রাজনৈতিক স্লোগান বিষয়শ্রেণী:১৯৯০-এর দশকের ফ্যাড ও প্রবণতা
ইন্না আন্তোনিভনা কোলোমিয়েটস (৮ মার্চ ১৯২১ – ১ অগাস্ট ২০০৫) ছিলেন একজন অসামান্য ইউক্রেনীয় ভাস্কর, ইউক্রেনের সম্মানিত শিল্পী (১৯৭৩), এবং ইউক্রেনের ন্যাশনাল ইউনিয়ন অফ আর্টিস্টস অফ ইউক্রেনের সদস্য (১৯৭৩)। কোলোমিয়েটস এর সৃজনশীল কাজ বিংশ শতাব্দীর খাঁটি জাতীয় শিল্পের একটি উদাহরণ। ১৯৫০ এর দশক থেকে, ইউক্রেনীয় সামাজিক বাস্তববাদের বিকাশের উপর তার একটি সূক্ষ্ম প্রভাব ছিল।   প্রারম্ভিক জীবন এবং শিক্ষা  থাম্ব|ওস্তাপ ভেরেসাই কবর by ইন্না কোলোমিয়েটস শৈশবে, ইন্না কোলোমিয়েটসের বিশ্বদর্শন ইউক্রেনের সম্মানিত শিল্পী লেভ মুরাভিন, ইভান ক্রিচেভস্কি এবং অধ্যাপক ম্যাকস গেলম্যান, কোস্টিয়ানটিন এলেভ এবং মাইখাইলো শ্যারোনভের মতো শিক্ষকদের দ্বারা ব্যাপকভাবে প্রভাবিত হয়েছিল।   নির্বাচিত স্মৃতিস্তম্ভ    ১৯৭৪ - ঝরনোক্লেভিতে শিল্পী আই. পদালকার স্মৃতিস্তম্ভ (ব্রোঞ্জ, গ্রানাইট)  ১৯৭৪ - monument to the writer A. Teslenko in Lokhvytsia (granite)  ১৯৭৫ - বাতুরিনে মৌমাছি পালনকারী প্রোকোপোভিচের স্মৃতিস্তম্ভ (ব্রোঞ্জ)  ১৯৭৮ - সোকিরিনিটসিয়ায় কোবজার ভেরেসের স্মৃতিস্তম্ভ (ব্রোঞ্জ)   তথ্যসূত্র   বিষয়শ্রেণী:১৯২১-এ জন্ম বিষয়শ্রেণী:২০০৫-এ মৃত্যু বিষয়শ্রেণী:নারী ভাস্কর বিষয়শ্রেণী:ইউক্রেনীয় ভাস্কর
শুভাশিস বসু (; জন্ম: ১৮ আগস্ট ১৯৯৫) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব মোহনবাগান সুপার জায়ান্ট এবং ভারত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।  ২০১২–১৩ মৌসুমে, ভারতীয় ফুটবল ক্লাব পুনের যুব পর্যায়ের হয়ে খেলার মাধ্যমে শুভাশিস ফুটবল জগতে প্রবেশ করেছেন এবং পরবর্তীকালে চার্চিল ব্রাদার্সের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬ সালে, ভারতীয় ক্লাব স্পোর্টিং গোয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; স্পোর্টিং গোয়ার হয়ে ১ মৌসুমে ১১ ম্যাচে ২টি গোল করার পর ২০১৭ সালে তিনি মোহনবাগানে যোগদান করেছেন। মোহনবাগানে এক মৌসুম অতিবাহিত করার পর বেঙ্গালুরুর সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৩৪ ম্যাচে ১টি গোল করেছেন। পরবর্তীকালে, তিনি মুম্বই সিটির হয়ে খেলেছেন। ২০২০–২১ মৌসুমে, তিনি মুম্বই সিটি হতে ভারতীয় ক্লাব মোহনবাগান সুপার জায়ান্টে যোগদান করেছেন।  শুভাশিস ২০১৮ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ২৭ ম্যাচে অংশগ্রহণ করেছেন।  প্রারম্ভিক জীবন শুভাশিস বসু ১৯৯৫ সালের ১৮ই আগস্ট তারিখে ভারতের পশ্চিমবঙ্গের কলকাতায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৮ সালের ১লা জুন তারিখে, ২২ বছর, ৯ মাস ও ১৪ দিন বয়সে, ডান পায়ে ফুটবল খেলায় পারদর্শী শুভাশিস তাইওয়ানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ভারত ৫–০ গোলের ব্যবধানে জয়লাভ করেছিল। ভারতের হয়ে অভিষেকের বছরে শুভাশিস সর্বমোট ১১ ম্যাচে অংশগ্রহণ করেছেন। ২০১৮ সালের ৫ই সেপ্টেম্বর তারিখে, ২০১৮ সাফ চ্যাম্পিয়নশিপে শ্রীলঙ্কার বিরুদ্ধে অনুষ্ঠিত ম্যাচে তিনি ভারতের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি ভারত ২–০ গোলের ব্যবধানে জয়লাভ করেছিল, যেখানে তিনি ৯০ মিনিট খেলেছিলেন।  পরিসংখ্যান আন্তর্জাতিক   দল  সাল  ম্যাচ  গোল ভারত  ২০১৮  ১১  ০ ২০১৯  ৭  ০ ২০২১  ৯  ০ সর্বমোট  ২৭  ০  তথ্যসূত্র  বহিঃসংযোগ            বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ভারতের আন্তর্জাতিক ফুটবলার বিষয়শ্রেণী:চার্চিল ব্রাদার্স ফুটবল ক্লাব গোয়ার খেলোয়াড় বিষয়শ্রেণী:কলকাতার ফুটবলার বিষয়শ্রেণী:আই-লিগের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:মোহনবাগান সুপার জায়ান্টের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:ভারতীয় পুরুষ ফুটবলার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:পুরুষ ফুটবল রক্ষণভাগের খেলোয়াড়
পুডু কারাগার () মালয়েশিয়ার কুয়ালালামপুরের একটি কারাগার ছিল। এটি  ১৮৯১ ও ১৮৯৫ সালের মাঝামাঝি সময়ে ব্রিটিশ ঔপনিবেশিক সরকার কর্তৃক নির্মাণ করা হয়। $১৬,০০০ ডলার ব্যয়ে ৩৯৪ মিটার দৈর্ঘ্যের দেয়াল নির্মাণের মাধ্যমে এর নির্মাণকাজ শুরু হয়, যেখানে সুশোভিত রয়েছে কারাগারটির ইতিহাসের এক সময়কার সবচেয়ে দীর্ঘ দেয়ালচিত্র। এর কামরাগুলো আকারে ছোট ও অন্ধকারাচ্ছন্ন, যাতে জুতার বাক্সের আকারের জানালা রয়েছে। ২০১২ সালের ডিসেম্বর পর্যন্ত কারাগারটির অধিকাংশই ধ্বংসপ্রাপ্ত হয়েছে।  শুরুর বছর পুডু কারাগার সাবেক চাইনিজ কবরস্থানের ওপর নির্মাণ করা হয়েছে। ঐ সময় পুডু ঘন জঙ্গলময় এলাকা ছিল, যেখানে প্রায়ই বাঘ ঘোরাঘুরি করত। ১৮৯১ সালে এটির নির্মাণ শুরু হয় এবং আসামীদের শ্রমিক হিসেবে ব্যবহার করা হয়। এটি নির্মাণ করতে চার বছর সময় লাগে এবং নির্মাণকাজ ১৮৯৫ সালে শেষ হয়। পুডু কারাগারের প্রথম গভর্নর ছিলেন লে. কর্ণেল জে. এ. বি ইলেন।  এর নির্মাণ শেষ হওয়ার কিছু মাস পর ১৯৯৫ সালের আগস্টে কারাগারে কলেরা প্লেগ ছড়িয়ে পড়ার ফলে কয়েক শত কয়েদি মারা যায়। পরে জানা যায় জেলে পানি সরবরাহ ব্যবস্থার মাধ্যমে প্লেগ ছড়িয়েছিল। ১৮৯৮ সাল পর্যন্ত পানি সমস্যা সমাধান করা হয়নি।  পুডু কারাগারের ইতিহাসের শুরুতে এটি সিলানগরের একমাত্র জেল ছিল এবং এখানে স্বল্পমেয়াদে সাজাপ্রাপ্ত পুরুষ ও মহিলা আসামিদের বন্দি রাখা হত। কারাগারটির নিজস্ব সবজি বাগান ছিল, যা প্রতিবছর কয়েদিদের জন্য পর্যাপ্ত খাদ্যের যোগান দিতো।  দেয়ালচিত্র ১৯৮৪ সাল খং ইয়েন ছং নামে এক বন্দি ২,০০০ লিটার রং ব্যবহার করে পুডু জেলের দেয়ালে গ্রীষ্মমণ্ডলীয় এলাকার দৃষ্টিনন্দন দেয়াল চিত্র তৈরী করেন। ৮৬০ ফুট দৈর্ঘ্য ও ১৪ ফুট প্রস্থের এই দেয়াল চিত্রটি গিনেস বিশ্ব রেকর্ডে বিশ্বের সবচেয়ে বড় দেয়াল চিত্র হিসেবে স্থান করে নেয়। খং কয়েদী হিসেবে চিত্রটি আঁকা সম্পন্ন করতে পারেননি। পরে তিনি একজন স্বাধীন ব্যক্তি হিসেবে ফিরে আসেন এবং এটি সম্পন্ন করেন।  ১৯৪০ এর পরের ইতিহাস  ১৯৯৬ সালে কারাগার হিসেবে ১০১ বছর ব্যবহারের পর পুডু কারাগার বন্ধ ঘোষণা করা হয় এবং এর বন্দিদের সুনগাই বুলোহ কারাগার এবং কাজাং কারাগারে স্থানান্তর করা হয়। ১৯৯৭ সালে কিছু সময়ের জন্য একে জাদুঘর হিসেবে ব্যবহার করা হয়।  কুখ্যাত কয়েদী বোটাক ছিন, একজন কুখ্যাত গ্যাংস্টার যার সাথে তার নিজের দলের লোকরা প্রতারণা করে, তাকে এখানে বন্দি রাখা হয়।  ১৯৮৬ সালে কেভিন বারলো এবং ব্রায়ান চেম্বার্স নামে দুই অস্ট্রেলীয় নাগরিককে হেরোইন পাচারের দায়ে পুডু কারাগারে বন্দি রাখা হয়েছিল।   তথ্যসূত্র   বিষয়শ্রেণী:ধ্বংসপ্রাপ্ত কারাগার বিষয়শ্রেণী:এশিয়ায় ব্রিটিশ ঔপনিবেশিক কারাগার
বেঞ্জামিন উইলিয়াম এভারিট (জন্ম ২২ নভেম্বর ১৯৭৯) হলেন একজন ব্রিটিশ কনজারভেটিভ পার্টির রাজনীতিবিদ যিনি ২০১৯ সালের সাধারণ নির্বাচনের পর থেকে মিল্টন কেইনস নর্থের সংসদ সদস্য (এমপি) হিসেবে দায়িত্ব পালন করেছেন।   তথ্যসূত্র   বিষয়শ্রেণী:ডারহাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি
হামের টিকা হলো হাম প্রতিরোধে কার্যকারি একটি টিকা ।   এক ডোজে নয় মাস বয়সি ৮৫% শিশুদের এবং ১২ মাসের অধিক বয়সী শিশুদের ৯৫% অনাক্রম্য হয়। প্রায়ই ঐসকল শিশু যাদের এক ডোজে অনাক্রম্য হয় না তাদের দ্বিতীয় ডোজে অনাক্রম্য হয়। যখন কোন জনগোষ্ঠীতে ৯৩% টিকাদান হয় সেখানে সাধারণত হামের প্রাদুর্ভাব হয় না; যাহোক, আবার তাদের প্রাদুর্ভাব হতে পারে যখন টিকাদানের পরিমাণ কমে যায়। টিকার কার্যকারিতা অনেক বছর স্থায়ী হয়। এটা পরিষ্কার নয় যদি এর কার্যকারিতা সময়ের সাথে কমে যায়। টিকা রোগ প্রতিরোধ করতে পারে যদি তা খোলার দুই দিনের মধ্যে দেওয়া হয়।     সুরক্ষা  টিকা সাধারাণত ঐগুলি সহ এইচআইভি সংক্রমণ হতে নিরাপদ।  পার্শ্ব প্রতিক্রিয়া সাধারণত কম এবং স্বল্প মেয়াদী।  ইনজেকশনের জায়গায় ব্যাথা অথবা সামান্য জ্বর হতে পারে।  অ্যানাফাইলাক্সিস প্রতি একশত হাজার মানুষে একজনের মধ্যে পাওয়া যায় বলে নথিভুক্ত হয়েছে।  গুলেন - বেরী সিনড্রোম, অটিজম এবং প্রদাহজনক পেটের রোগের পরিমাণ বৃদ্ধি পেতে দেখা যায় না।  ফর্মুলেশন  এই টিকা এককভাবে অথবা  রুবেলা টিকা, মাম্পস টিকা, এবং জলবসন্ত টিকা (এমএমআর টিকা এবং এমএমআরভি টিকার) সাথেও থাকতে পারে।  এই টিকা সকল ফর্মুলেশনে সমানভাবে ভাল কাজ করে।   যেখানে এই রোগটি সচরাচর হয়ে থাকে বিশ্ব স্বাস্থ্য সংস্থা  সেখানে ৯মাস বয়সী শিশুদের এই টিকা দেওয়ার সুপারিশ করে। ঐসব এলাকায় যেখানে এই রোগটি খুব বিরল সেখানে ১২মাস বয়সে এটি দেওয়া যুক্তিযুক্ত।  এটি একটি জীবন্ত টিকা।   এটা শুকনো পাউডার হিসেবে আসে যা চামড়ার সামান্য নিচে অথবা মাংসপেশীতে দেওয়ার পূর্বে ঝাঁকিয়ে মিশিয়ে নেওয়া প্রয়োজন।  ঐ টিকার কার্যকারীতা নিরুপণের জন্য রক্ত পরীক্ষার মাধ্যমে সিদ্ধান্ত নিতে হতে পারে।   ইতিহাস, সমাজ ও সংস্কৃতি  ২০১৩ সালে বিশ্বের প্রায় ৮৫% শিশু এই টিকা নিয়েছে। ২০০৮ সালে কমপক্ষে ১৯২টি দেশে এই টিকা দুই ডোজ প্রদানের জন্য বলা হয়। এটা প্রথম ১৯৬৩ সালে প্রবর্তিত হয়। মিশেলস-মাম্পস-রুবেলা (এমএমআর)এর সংমিশ্রণ ১৯৭১ সালে প্রথম সহজলভ্য হয়।  এমএমআরভি টিকা দেওয়ার জন্য ২০০৫ সালে জলবসন্ত টিকা এই তিনটির সাথে যোগ হয়।   বিশ্ব স্বাস্থ্য সংস্থা প্রণীত অপরিহার্য ওষুধের আদর্শ তালিকায় অর্ন্তভুক্ত,  মূল  স্বাস্থ্য ব্যবস্থায় গুরুত্বপূর্ণ চিকিৎসা প্রয়োজন।  এই টিকা ব্যয়বহুল নয়।  তথ্যসূত্র  বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ (টিকা) বিষয়শ্রেণী:টিকা
শ্যামপুর চিনিকল লিমিটেড বাংলাদেশের রংপুর জেলায় অবস্থিত একমাত্র ভারী শিল্প প্রতিষ্ঠান।   অবস্থান  বিভাগীয় শহর রংপুর থেকে ১৫ কিলোমিটার পশ্চিমে বদরগঞ্জ উপজেলার গোপালপুর ইউনিয়নের শ্যামপুর রেল স্টেশনের পাশে প্রায় ৭৮ একর জমির উপর অবস্থিত শ্যামপুর চিনি কলটি বাংলাদেশ চিনি ও খাদ্য শিল্প কর্পোরেশনের অধীনস্থ এবং রংপুর এলাকার একমাত্র কৃষি ভিত্তিক ভারী শিল্প প্রতিষ্ঠান।খুঁড়িয়ে খুঁড়িয়ে চলছে শ্যামপুর সুগার মিল।শ্যামপুর সুগার মিল।   ইতিহাস  ১৯৬৫ সালে চিনি কলটির নির্মাণ কাজ শুরু হয়ে ১৯৬৭ সালে শেষ হয় এবং ১৯৬৭-৬৮ সাল থেকে এটি চিনি উৎপাদন প্রক্রিয়া শুরু করে। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।বিএসএফআইসি-এর গঠন ইতিহাস।   উৎপাদন ক্ষমতা  এই কলটির বার্ষিক চিনি উৎপাদন ক্ষমতা ১০,১৬১ মেট্রিক টন।উত্তরে চিনিশিল্প ঝুঁকির মুখে।   উৎপাদিত পণ্য  চিনি এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।  চিনিকলের চিটাগুড় কাঁচামাল হিসেবে ব্যবহার করে গড়ে উঠেছে রংপুর ডিষ্ট্রিলারিজ এণ্ড ক্যামিকেল ইন্ডাষ্ট্রিজ লিঃ।   আরও দেখুন   বাংলাদেশ চিনি ও খাদ্য শিল্প করপোরেশন  বাংলাদেশের চিনি কলের তালিকা   তথ্যসূত্র    বহিঃসংযোগ   শ্যামপুর চিনিকল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন।  শ্যামপুর চিনিকল লিমিটেড - বদরগঞ্জ উপজেলা-এর তথ্য বাতায়ন।  বাংলাদেশের চিনি কলগুলোর নাম ও যোগাযোগের ঠিকানা।  বিষয়শ্রেণী:১৯৬৫-এ প্রতিষ্ঠিত বিষয়শ্রেণী:বাংলাদেশের চিনিকল বিষয়শ্রেণী:রংপুর জেলা বিষয়শ্রেণী:বাংলাদেশের সরকারি মালিকানাধীন কোম্পানি
এন থাঙ্গাভেল (মৃত্যু: ৮ জুলাই ১৯৯৭) ছিলেন একজন ভারতীয় রাজনীতিবিদ এবং তামিলনাড়ুর বিধানসভার সদস্য। তিনি ১৯৮৯ এবং ১৯৯৬ সালের নির্বাচনে তিনি কুনুর আসন থেকে দ্রাবিড় মুন্নেত্র কড়গম প্রার্থী হয়ে তামিলনাড়ু আইনসভায় নির্বাচিত হয়েছিলেন। নির্বাচনী অঞ্চলটি তফসিলি বর্ণের প্রার্থীদের জন্য সংরক্ষিত ছিল।   থাঙ্গাভেল ১৯৯৭ সালের ৮ জুলাই মারা যান।    তথ্যসূত্র   বিষয়শ্রেণী:১৯৯৭-এ মৃত্যু বিষয়শ্রেণী:দ্রাবিড় মুনেত্র কড়গমের রাজনীতিবিদ বিষয়শ্রেণী:তামিলনাড়ু বিধানসভার সদস্য ১৯৯৬-২০০১
ভিওয়ানি () ভারতের হরিয়ানা রাজ্যের ভিওয়ানি জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৫ মিটার (৭৩৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ভিওয়ানি শহরের জনসংখ্যা হল ১৬৯,৪২৪ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে ভিওয়ানি এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
বুন্দি () ভারতের রাজস্থান রাজ্যের বুন্দি জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৬৮ মিটার (৮৭৯ ফুট)।   জনসংখ্যার উপাত্ত  ভারতের ২০০১ সালের জনগণনা/আদমশুমারী (Bengali Bangladesh) অনুসারে বুন্দি শহরের জনসংখ্যা হল ৮৮,৩১২ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে বুন্দি এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
সুধীরা দাস (১৯৩২-২০১৫) একজন ভারতীয় প্রকৌশলী ছিলেন। তিনি ছিলেন ওডিশা রাজ্যের প্রথম নারী প্রকৌশলী। তিনি এমন সময়ে প্রকৌশলবিদ্যা অধ্যয়ন করেছিলেন, যখন ভারতে নারীদের শিক্ষার্জনকে বাঁকা চোখে দেখা হত।  জীবনী সুধীরা দাস ১৯৩২ সালের ৮ মার্চ  ওডিশার কটকে জন্মগ্রহণ করেন। ছোটবেলা থেকেই তিনি গণিত  ভালবাসতেন।  ১৯৫১ সালে র‍্যাভেনশ কলেজ থেকে স্নাতক হবার পর কলকাতা বিশ্ববিদ্যালয় থেকে তিনি ১৯৫৬ সালে কলকাতা বিশ্ববিদ্যালয় থেকে রেডিও ফিজিক্স ও ইলেকট্রনিকসে স্নাতকোত্তর ডিগ্রি লাভ করেন।  স্নাতক ডিগ্রি অর্জনের পর তিনি ১৯৫৭ সালে ওডিশার বেরহামপুর প্রকৌশল বিদ্যালয়ের (বর্তমান উমাচরণ পট্টনায়ক প্রকৌশল বিদ্যালয়) গণিত পাঠদান শুরু করেন। এরপর, তিনি রৌরকেলা মহিলা পলিটেকনিক ইন্সটিটিউটের অধ্যক্ষ হিসেবে নিযুক্ত হন। ১৯৫৭ সাল থেকে ১৯৯০ সাল পর্যন্ত তিনি ওডিশা রাজ্য সরকারের বিভিন্ন ক্ষেত্রে নানা রকম পদে নিয়োজিত ছিলেন। এসময়ে, তিনি ভুবনেশ্বর মহিলা পলিটেকনিক ইন্সটিটিউট প্রতিষ্ঠা করেন।  মৃত্যু ২০১৫ সালের ৩০ অক্টোবরে তিনি ৮৩ বছর বয়সে মৃত্যুবরণ করেন।  তথ্যসূত্র  বিষয়শ্রেণী:১৯৩২-এ জন্ম বিষয়শ্রেণী:২০১৫-এ মৃত্যু বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় নারী প্রকৌশলী বিষয়শ্রেণী:২০শ শতাব্দীর ভারতীয় প্রকৌশলী বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:২১শ শতাব্দীর ভারতীয় নারী বিজ্ঞানী
বিসমিল্লাহ এয়ারলাইন্স হচ্ছে বাংলাদেশ ভিত্তিক একটি বিমান পরিবহন সংস্থা।  বিমানবহর ২০০৮ সালের ৩১ ডিসেম্বর তারিখের হিসাবে অনুযায়ী বিসমিল্লাহ এয়ারলাইন্সের বিমানবহরে রয়েছেঃhttp://www.bismillahairlines.net/fleet.html    ২ এইচএস-৭৪৮  (এস২-এডিডাব্লিউ এবং এস২-এএএক্স এর ক্রয়কৃত;  এস২-এইই এবং এস২-এএটি'র ইজারাকৃত)   ২ এল১০১১   (এস২-এডিআর এর ক্রয়কৃত)   ১ ইলিউশিন আইএল-১৮   ১ ইলিউশিন আইএল-৭৬   ১ ইলিউশিন আইএল-৯৬   ১ এন্টোনোভ এএন-২৬   ৩ এন্টোনোভ এএন-১২   ১ এন্টোনোভ এএন-১২৪ ১ এন্টোনোভ এএন-৭৪   ১ বোয়িং ৭০৭   ২ বোয়িং ৭৪৭   ২ বোয়িং ৭৩৭   ১ বোয়িং ৭২৭ ১ বোয়িং ৭৭৭ ১ বোয়িং ৭৬৭ ১ এয়ারবাস ৩০০ ১ এয়ারবাস ৩১০  সেপ্টেম্বর ২০১৫ সাল পর্যন্ত তাদের কোন সক্রিয় বিমান দেখা আয় নি, তবে দুটা এএন-১৪৮ এর পরিকল্পনা রয়েছে।http://aerotransport.org/php/go.php?query=operator&qstring=Bismillah+Airlines&where=105728&luck= তথ্যসূত্র  বহিঃসংযোগ     বিষয়শ্রেণী:১৯৯৮-এ বাংলাদেশে প্রতিষ্ঠিত বিষয়শ্রেণী:বাংলাদেশের বিমান পরিবহন সংস্থা বিষয়শ্রেণী:বাংলাদেশের কার্গো বিমান বিষয়শ্রেণী:১৯৯৮-এ প্রতিষ্ঠিত বিমান পরিবহন সংস্থা বিষয়শ্রেণী:১৯৯৮-এ প্রতিষ্ঠিত বাংলাদেশী কোম্পানি